Source: https://www.rup.ee/pluss/e-ajakiri/04-31-2017/too-tegemise-koht
Timestamp: 2020-06-06 02:24:13+00:00
Document Index: 5478985

Matched Legal Cases: ['§ 20', 'kohus ', 'kohus ', '§ 20', '§ 20', 'Riigikohus ']

Töö tegemise koht - Pluss
https://www.riigikohus.ee/et/lahendid?asjaNr=3-2-1-65-17
Riigikohtu 21.06.2017 lahend nr 3-2-1-65-17
TLS § 20
Hageja esitas töövaidluskomisjonile kostja vastu avalduse. Töövaidluskomisjon pidas otsuses töölepingu kostjapoolset erakorralist ülesütlemist tühiseks, lõpetas töölepingu ja mõistis kostjalt hageja kasuks välja kolme kuu keskmise töötasu suuruse hüvitise. Kostja esitas maakohtule avalduse asja lahendamiseks hagimenetluses. Hageja esitas maakohtule hagi, mille kohus rahuldas. Kostja esitas apellatsioonkaebuse. Ringkonnakohus rahuldas kaebuse, tühistas maakohtu otsuse ja tegi uue otsuse, millega jättis hagi rahuldamata. Hageja esitas kassatsioonkaebuse Riigikohtule.
Kuigi töölepingu seaduse (TLS) § 20 võimaldab leppida töö tegemise kohas kokku aadressi täpsusega, peavad pooled töö tegemise koha kokkuleppimisel lähtuma nende vastastikustest huvidest ja hea usu põhimõttest. TLS § 20 eesmärgiga ei ole kooskõlas töö tegemise koha ebamõistlikult lai või kitsas määratlemine.
Riigikohus rahuldas kassatsioonkaebuse osaliselt, tühistas ringkonnakohtu otsuse ja saatis asja uueks läbivaatamiseks ringkonnakohtule. Uuel läbivaatamisel tuleb kindlaks teha poole ühine tahe töölepingu sõlmimisel ning kas esines mõjuv põhjus töölepingu erakorraliseks ülesütlemiseks.